Salah satunggaling budaya Jawi punika Upacara Sedhekah Laut. Tradhisi Sedhekah laut asring dipuntindakaken ing kathah tlatah ing Indonesia. Sedhekah laut punika anggadhahi teges inggih punika nyisihaken rejekinipun saking Allah swt, ingkang saking kasil laut lajeng dipunparingaken dhumateng para tiyang ingkang mbetahaken, arupi dhaharan, dolanan, lan sapiturutipun kanthi iklas.